1 Kuɛ̈n
BOK KUƐ̈Ɛ̈NI IN NHIAM
Riet in nhiam
Ɛn buɔkni kuɛ̈ɛ̈ni ti̱ti̱ di̱tdiɛn nyɔakɛ ni tëë ci tuɔɔk kɛ la̱t, tëë ca gɔ̱r rɛy buɔkni Tha-muɛl kɛnɛ kua̱r, duundɛ ɣöö latkɛ kɛ, kɛ duɔ̱ɔ̱p dɔ̱diɛn. Kä rɛw tin ca nyoth rɛy cäätdä kuäärä I-thɛ-rɛl ɛ buɔkni Kuɛ̈ɛ̈ni ɛ. 1. Nyuɔ̱th rikä mëë ci ben kuäärä I-thɛ-rɛl kɛnɛ Juda. Kä cu Kuoth ŋot kɛ mi tiitdɛ ruacdɛ mëë cɛ la̱r do̱r kä lätdɛ ca̱rɛ kɛ kui̱ nɛɛnikɛ kɛ nɛy tëë te kä Juda. Kɛ ɣöö bi mɛmɛ a thuɔ̱k, ɛn gɔ̱ɔ̱r buɔk cɛ guic ni mëë ca la̱t ɛ Dee-bid kɛnɛ Thɔ-lo-mon, kɛnɛ rialikä Yɛ-ɣo-ca-pat kɛnɛ Ɣidh-ki-yaa kɛ Yo-ci-yaa kɛ nɛy tëë ci duɔth ɛ ŋa̱thkɛ Kuoth. 2. Kä latdɛ pal Kuɔth rɛy luaak Kuɔth kä Jɛ-ru-tha-lɛm, kɛnɛ mëë ci bööth palä kɛ ji̱ Lii-bay rɔ̱ rialikä kɛ naŋ palä Kuɔth raar. Kä cua Dee-bid lar i̱ ɛ jɛn tuuk luaak Kuɔth, cäŋɛ ni mëë lätdɛ Thɔ-lo-mon ɛn luak Kuɔth bä.
Tin te rɛy buɔk
1. Ciööt kari nath 1:1—9:44
2. Lia̱a̱ Thɔɔl 10:1-14
3. Ruëëc Dee-bid 11:1—29:30
a. Rik kɛnɛ tëë cɛ la̱t 11:1—22:1
b. Rialikä kɛ ta̱th luaak Kuɔth 22:2—29:30
